Държавен вестник, бр. 38, 2005 г., стр. 17

Б Р О Й  38
Д Ъ Р Ж А В Е Н   В Е С Т Н И К
С Т Р .  17
3. декларация на управителя, на членове на
управителен или контролен орган, че лицето
няма ликвидни и изискуеми задължения към
физически или юридически лица;
4. заверени от одитори финансови отчети за
юридически лица или данъчни декларации за
еднолични търговци за последните 3 години;
5. сертификат за внедрени системи за управ-
ление на качеството—при наличие на такъв;
6. информация, доказваща изпълнението на
сключени договори в съответния отрасъл, как-
то и препоръки, референции по тях, сочещи
наличието на професионална способност в об-
ластта на потенциално участие, за последните
3 години.
(2) При установяване на непълноти в доку-
ментите по ал. 1 на лицето се изпраща съобще-
ние с указания за отстраняването им.
Чл. 8. (1) Заявлението по чл. 7 и приложени-
те към него документи се разглеждат в срок
един месец от датата на подаването му в Ми-
нистерството на икономиката.
(2) За изясняване на финансовата, техничес-
ката и професионалната способност на лицата
при необходимост се привличат и представите-
ли на други министерства и ведомства по ком-
петентност.
Чл. 9. (1) Базата данни по чл. 3 съдържа
информация за кандидатите по отрасли съглас-
но Националната класификация на икономи-
ческите дейности:
1. данни за кандидата: име, адрес, телефон,
факс, лице за връзка и др.;
2. области на възможно участие в междуна-
родни процедури на НАТО;
3. ниво на класификация за сигурност на
информацията, до която кандидатът има дос-
тъп след проучване по реда на глава трета.
(2) Информацията от базата данни се публи-
кува и на страницата на Министерството на
икономиката в интернет.
Чл. 10. (1) Кандидатите са длъжни да уведо-
мят Министерството на икономиката за про-
мени в обстоятелствата по чл. 5, ал. 1, т. 1 и 2 в
двуседмичен срок от настъпването им.
(2) За допускане до участие във всяка проце-
дура кандидатите прилагат декларация, че не е
настъпила промяна в обстоятелствата по чл. 5,
ал. 1, т. 1 и 2, послужили като основание за
включването им в базата данни.
Чл. 11. (1) След приключване на финансова-
та година, но не по-късно от 31 май кандидати-
те задължително представят в Министерството
на икономиката документите по чл. 7, ал. 1,
т. 1—5 с актуална информация.
(2) В случай че кандидатите желаят да бъдат
вписани и за други области на потенциално
участие или са били изпълнители в междуна-
родна процедура на НАТО, те задължително
представят и документите по чл. 7, ал. 1, т. 6.
(3) Ако кандидатите не представят в срок
документите по ал. 1, те се заличават от базата
данни.
Г л а в а  т р е т а
УСЛОВИЯ ЗА ДОПУСКАНЕ НА БЪЛГАРСКИ
ФИЗИЧЕСКИ ИЛИ ЮРИДИЧЕСКИ ЛИЦА
ДО УЧАСТИЕ В МЕЖДУНАРОДНИ ПРОЦЕ-
ДУРИ НА НАТО ПО РЕДА НА ЧЛ. 4, АЛ. 2
Чл. 12. Проучването на кандидатите за дос-
тъп до класифицирана информация на НАТО
се извършва по реда на Закона за защита на
класифицираната информация (ЗЗКИ) във връз-
ка с индустриалната сигурност до ниво на кла-
сификация за сигурност “Строго секретно”.
Чл. 13. (1) Кандидатът подава искане за про-
учване до ДКСИ, придружено с всички необхо-
дими документи в съответствие с ППЗЗКИ.
(2) Министерството на икономиката уведо-
мява ДКСИ за включените в базата данни по
чл. 3 кандидати, както и за последващи проме-
ни, в срок 10 дни след заявяването.
Чл. 14. Държавната комисия по сигурност-
та на информацията възлага проучване на кан-
дидатите на орган по индустриална сигурност
съобразно основния предмет на дейност на кан-
дидата и/или областите на възможно участие в
международни процедури на НАТО.
Чл. 15. При необходимост ДКСИ издава на
кандидатите потвърждение за работа с класи-
фицирана информация на НАТО по реда на чл. 9,
т. 10 ЗЗКИ.
Чл. 16. (1) Удостоверението за сигурност с
цел участие в международни процедури на
НАТО се издава за срок 3 години.
(2) Кандидатът представя в Министерство-
то на икономиката копия от удостоверението
за сигурност и от сертификатите за достъп до
класифицирана информация на НАТО.
Чл. 17. (1) В хода на проучването кандида-
тът открива регистратура за национална кла-
сифицирана информация.
(2) Регистратура в областта на международ-
ните отношения за съхраняване и обработване
на класифицирана информация на НАТО задъл-
жително се открива от получил удостоверение
за сигурност кандидат, който желае да участва
в конкретна процедура.
Чл. 18. (1) Кандидатите, които са проучени
и имат издадено удостоверение за сигурност, са
обект на общ и пряк контрол по защита на кла-
сифицираната информация и за изпълнение на
изискванията на НАТО за достъп до класифи-
цирана информация.
(2) Пряк контрол задължително се извърш-
ва спрямо кандидатите, преди да бъдат вклю-
чени в Декларацията за съответствие.
Чл. 19. (1) Министерството на икономиката
не публикува Известие за намерение за покана
за търг, когато то има гриф за сигурност или
маркировка, непозволяваща публичното му раз-
пространение.
(2) Кандидатите, които нямат регистратура
по чл. 17, ал. 2, се запознават с Известието за
намерение в съответната регистратура на Ми-
нистерството на икономиката при спазване на
условията и реда на ЗЗКИ и ППЗЗКИ.